Χριστουγεννιάτικη πουτίγκα, η αυθεντική αγγλική συνταγή
Το αγγλικό παραδοσιακό γλυκό που σερβίρεται στο γιορτινό Χριστουγεννιάτικο τραπέζι. Έχει κολλώδη υφή και πολύ πλούσια γεύση.
500 γρ. αλεύρι για όλες τις χρήσεις, 500 γρ. βούτυρο αγελαδινό, σε θερμοκρασία δωματίου, 500 γρ. σταφίδες μαύρες, 750 γρ. σταφίδες ξανθές, 5 αυγά, 500 γρ. ζάχαρη καστανή, τύπου demerara, 250 γρ. αμύγδαλα λευκά, ολόκληρα, αποφλοιωμένα, 250 φλούδες πορτοκαλιού, λεπτοκομμένες, 1/2 κουτ. γλυκού γλυκά ανάμεικτα μπαχαρικά (τζίντζερ, γαρίφαλο, κάρδαμο), 1/2 κουτ. γλυκού κανέλα, 120 ml μπράντι
Για την χριστουγεννιάτικη πουτίγκα, στον κάδο του μίξερ χτυπάμε πολύ καλά το βούτυρο σε μέτρια προς δυνατή ένταση για περίπου 4 λεπτά, μέχρι να αφρατέψει. Προσθέτουμε σιγά σιγά τη ζάχαρη και συνεχίζουμε το χτύπημα για άλλα 3 λεπτά, μέχρι να αποκτήσουμε ένα αφράτο μείγμα – σε αυτή τη φάση θα έχει ασπρίσει αρκετά.Προσθέτουμε 1 αυγό και κουταλιές από το αλεύρι και συνεχίζουμε το χτύπημα. Επαναλαμβάνουμε ρίχνοντας αυγά και αλεύρι εναλλάξ μέχρι να τελειώσουν. Σταματάμε το χτύπημα, προσθέτουμε τις σταφίδες, τα αμύγδαλα, τις φλούδες πορτοκαλιού, τα μπαχαρικά και το μπράντι και ανακατευόυμε καλά με μια σπάτουλα, να ενσωματωθούν τα φρούτα στη ζύμη. Για τη χριστουγεννιάτικη πουτίγκα προθερμαίνουμε τον φούρνο στους 160°C. Αλευρώνουμε μια ψηλή φόρμα (για πουτίγκα ή σαρλότ) ή ένα μεταλλικό μπολ που να μπορεί να μπει στον φούρνο. Γεμίζουμε με το μείγμα.Τοποθετούμε τη φόρμα σε βαθύ ταψί, στο οποίο ρίχνουμε καυτό νερό τόσο ώστε η στάθμη του να φτάσει μέχρι τη μέση της φόρμας. Ψήνουμε τη πουτίγκα για 2 1⁄2 ώρεςΓια να ξεφορμάρουμε τη πουτίγκα, περιμένουμε να κρυώσει πολύ καλά, για τουλάχιστον δύο ώρες, και ύστερα αναποδογυρίζουμε τη πουτίγκα στην πιατέλα όπου θα το σερβίρουμε.
Αλεύρι (ζύμες),Σταφίδες,Χριστούγεννα